Juhana Suoniemi

Juhana  Suoniemi (s. 1970) on tamperelainen vihreitä edustava poliitikko.

Suoniemi on ollut Tampereen kaupunginvaltuuston jäsen vuodesta 2013. Vuosina 2011–2014 hän toimi Tampereen yhdyskuntalautakunnan varapuheenjohtajana ja vuonna 2013 Tampereen vihreiden puheenjohtajana.  

Suoniemi toimii kaudella 2013–2016 Pirkanmaan maakuntavaltuuston vihreiden ryhmän puheenjohtajana. Kaudella 2010–2012 Suomiemi toimi Pirkanmaan maakuntahallituksen jäsenenä. Vuonna 2009 hän oli Pirkanmaan vihreiden puheenjohtaja. Hän oli ehdolla vuoden 2009 eurovaaleissa muttei tullut valituksi. Kesällä 2011 Suoniemi oli ehdolla Vihreän liiton puoluesihteeriksi mutta hävisi vaalit Panu Laturille ja toiseksi tulleelle Heli Järviselle.

Koulutukseltaan Suoniemi on  hallintotieteen maisteri. Hän on toiminut YK:n rauhanturvaajana Libanonissa ja Kosovossa sekä sotilastarkkailijana Israelissa ja Syyriassa.

Lähteet

Aiheesta muualla 
 Juhana Suoniemen kotisivut

Pirkanmaan vaalipiiri
Vihreän liiton poliitikot
Vuonna 1970 syntyneet
Elävät henkilöt